Helena Grécka a Dánska

Helena Grécka a Dánska (, * 2. máj 1896, Atény, Grécko† 28. november 1982, Lausanne, Švajčiarsko) bola rodom princezná grécka a dánska, sobášom princezná rumunská.

 Životopis 
Helena sa narodila 2. mája 1896 v Aténach za vlády svojho starého otca gréckeho kráľa Juraja I. Bola tretím dieťaťom gréckeho kráľa Konštantína I. a jeho manželky Žofie Pruskej, dcéry nemeckého cisára Fridricha III. a britskej princeznej Viktórie.

Mala troch bratov - Juraja II., Alexandra a Pavla a dve sestry - Irenu a Katarínu.

Dňa 10. marca 1921 si v Aténach vzala za manžela rumunského korunného princa Karola II. O sedem a pol mesiaca neskôr sa im narodil ich jediný syn Michal I. Oficiálne miesta oznámili predčasné narodenie, objavili sa ale aj špekulácie, že syn bol počatý ešte pred svadbou. Helena a Karol II. sa rozviedli v roku 1928.

Za to, že sa počas druhej svetovej vojny snažila zachrániť židovské obyvateľstvo v Rumunsku dostala titul Spravodlivý medzi národmi.

Zomrela v roku 1982 vo švajčiarskom Lausanne.

 Rodokmeň  

 Referencie 

 Iné projekty 

 Externé odkazy 
 Http://thepeerage.com/p10088.htm#i100880

 Zdroj 

Kategória:Grécke princezné
Kategória:Dánske princezné
Kategória:Spravodliví medzi národmi
Kategória:Osobnosti z Atén
Kategória:Narodenia 2. mája